《九日马董二茂才邀饮东园》
明代·梁维栋

万里无家遥作客，两君有约共登台。令从白帝供秋色，笑向黄花入酒杯。

发短不须嫌落帽，兴长偏喜傍多才。任教寒雨催诗急，赋就龙山未拟回。

作者简介：梁维栋，字完太。恩平人。明神宗万历三十一年（一六〇三）贡生，后任陕西同州州同，两视州篆，政绩大著。将不次擢，遽谢病归。寻幽山水间，吟咏自适，以寿终。有《水阁诗钞》。民国《恩平县志》卷一九有传。